CELEX: 31991L0102
Language: el
Date: 1991-02-18 00:00:00
Title: Οδηγία 91/102/ΕΟΚ της Επιτροπής της 18ης Φεβρουαρίου 1991 για την τροποποίηση της οδηγίας 88/272/ΕΟΚ για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου σχετικά με τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

Avis juridique important

|

31991L0102

Οδηγία 91/102/ΕΟΚ της Επιτροπής της 18ης Φεβρουαρίου 1991 για την τροποποίηση της οδηγίας 88/272/ΕΟΚ για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου σχετικά με τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα  

Επίσημη Εφημερίδα αριθ. L 052 της 27/02/1991 σ. 0050 - 0050

ΟΔΗΓΙΑ ΤΗΣ ΕΠΙΤΡΟΠΗΣ  της 18ης Φεβρουαρίου 1991  για την τροποποίηση της οδηγίας 88/272/ΕΟΚ για την τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου σχετικά με τα μέτρα προστασίας κατά της εισαγωγής στα κράτη μέλη οργανισμών  επιβλαβών για τα φυτά ή τα φυτικά προϊόντα  ( 91/102/ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 σχετικά με τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 91/27/ΕΟΚ ( 2 ), και ιδίως  το άρθρο 13 παράγραφος 2 δεύτερο εδάφιο,  τα αιτήματα της Ελλάδας, της Ισπανίας, της Γαλλίας, της Ιρλανδίας, της Ιταλίας, της Πορτογαλίας και του Ηνωμένου Βασιλείου,  Εκτιμώντας :  ότι η οδηγία 77/93/ΕΟΚ όρισε μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα - ότι τα μέτρα αυτά περιλαμβάνουν και τα μέτρα που πρέπει να ληφθούν από τα κράτη μέλη όσον αφορά τα φυτά, τα φυτικά  προϊόντα και άλλα αντικείμενα που προέρχονται από τρίτες χώρες -  ότι σε ορισμένα κράτη μέλη είναι αυστηρότερα τα μέτρα που αφορούν αυτά τα φυτά και τα φυτικά προϊόντα -  ότι αυτά τα αυστηρότερα μέτρα των κρατών μελών που υπέβαλαν αιτήματα περιλαμβάνουν ορισμένους περιορισμούς που εφαρμόζονται σε ορισμένα προϊόντα που κατάγονται από τρίτες χώρες -  ότι, με την οδηγία 88/272/ΕΟΚ της Επιτροπής ( 3 ), τα παραρτήματα της οδηγίας 77/93/ΕΟΚ τροποποιήθηκαν έτσι ώστε τα ενδιαφερόμενα κράτη μέλη να μπορέσουν επίσης να επιβάλουν τους σχετικούς περιορισμούς σε προϊόντα καταγωγής τρίτων χωρών που προέρχονται  από άλλα κράτη μέλη - ότι οι τροποποιήσεις αυτές ήταν μόνο προσωρινά προστατευτικά μέτρα για περιορισμένη χρονική περίοδο ώστε να μπορέσει η Επιτροπή να μελετήσει κατά περίπτωση τη βάση αυτών των περιορισμών από φυτοϋγειονομική άποψη -  ότι δεν κατέστη δυνατό να ολοκληρωθεί αυτή η μελέτη μέσα στα όρια της χρονικής περιόδου που καθόρισε η οδηγία 88/272 /ΕΟΚ -  ότι η οδηγία 90/113/ΕΟΚ της Επιτροπής ( 4 ) παρέτεινε για ένα έτος την περίοδο που είχε καθορισθεί αρχικά -  ότι, παρά την κατά ένα έτος παράταση της αρχικής περιόδου, είναι αδύνατο να περατωθεί η μελέτη - ότι η περίοδος αυτή πρέπει να παραταθεί ανάλογα -  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :    Άρθρο 1  Στο άρθρο 4 της οδηγίας 88/272/ΕΟΚ, η ημερομηνία "31 Δεκεμβρίου 1990" αντικαθίσταται από την ημερομηνία "31 Δεκεμβρίου 1991 ".  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά .  Όταν τα κράτη μέλη θεσπίζουν τις διατάξεις αυτές, οι διατάξεις περιέχουν παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους . Ο συγκεκριμένος τρόπος αυτής της παραπομπής ορίζεται από τα κράτη μέλη .  Άρθρο 3  Η παρούσα οδηγία απευθύνεται στα κράτη μέλη .   Βρυξέλλες, 18 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 26 της 31 . 1 . 1977, σ . 20 . ( 2 ) ΕΕ αριθ . L 16 της 22 . 1 . 1991, σ . 29 . ( 3 ) ΕΕ αριθ . L 116 της 4 . 5 . 1988, σ . 19 . ( 4 ) ΕΕ αριθ . L 67 της 15 . 3 . 1990, σ . 51 .